איווטי בהופעה
**איווטי מריה דיאז דה סנגלו** (פורטוגזית: Ivete Maria Dias de Sangalo Cady; ‏נולדה ב-27 במאי 1972) היא זמרת-יוצרת ברזילאית השרה בסגנון אשה (AXE). פרצה לתודעה כזמרת בלהקה בנדה אווה כאשר מכרה למעלה מ-3.78 מיליון עותקים והופיעה בכ-30 הופעות חודשיות.

בקריירת הסולו שלה מכרה 12 מיליון העתקים והפכה לאחד הסמלים של המוזיקה הברזילאית.

ילדות
-----

סנגלו נולדה בעיר ז'ואזיירו במחוז באהיה למשפחה של מוזיקאים, והתחילה לשיר עוד כילדה בבית ספר. היא ואחיה היו מנצלים את ההפסקות בשביל לנגן בגיטרה.

כשהייתה בת 16 נפטר אביה מהתקף לב ואחיה נהרג בתאונת דרכים. עם מות האב, איווטי הלכה לעבוד כדוגמנית ומוכרת בחנות בגדים בסלבדור בכדי לסייע בפרנסת המשפחה.

בגיל 16 החלה את הקריירה המוזיקלית שלה כשהופיעה בברים קטנים. ההופעה הראשונה שלה הייתה בבר קטן בשכונה דרומית בסלבדור שבו אחותה כבר שרה וניגנה, ומיד לאחר מכן ביצעה מספר הופעות בערים בתוך מחוז באהיה, והופיעה גם בפרנמבוקו.

1993-1998: כסולנית בלהקת בנדה אווה
----------------------------------

עם חזרתה לבירת באהיה, סלבדור, היא הוזמנה להשתתף באירוע בעיר מורו דו שפאו. שם הכירה את המפיק ג'ונגה קוניה, המייסד של בלוקו אווה. בזאת החלה כהונתה של איווטי כסולנית של בנדה אווה, להקה שאיתה הוציאה 6 אלבומים עם מכירות של למעלה מ-5 מיליון עותקים.

בשנת 1997 הלהקה נכנסה להיסטוריית המוזיקה הברזילאית עם השקת האלבום Banda Eva Ao Vivo אשר מכר למעלה מ-2 מיליון עותקים, דבר שהפך את הלהקה לפופולרית מאוד בברזיל, עם כמעט 30 הופעות חודשיות.

ב-1998, לקראת סוף דרכה בבנדה אווה, איווטי החליפה את שושה בתוכנית הטלוויזיה שלה עקב הריונה.

1999-2005: קריירת סולו
----------------------

קריירת הסולו של איווטי החלה בתחילת 1999 אחרי שהשתתפה בקרנבל האחרון שלה יחד עם בנדה אווה. בין אפריל ליוני של אותה שנה היא הקליטה את אלבום הסולו הראשון שלה, Ivete Sangalo.

האלבום הוכתר כדיסק זהב ב-1999 עם מכירות של מעל ל-100 אלף עותקים, המספר גדל כאשר השיר הרומנטי Se Eu Não Te Amasse Tanto Assim נכלל כאחד השירים בטלנובלה Uga Uga של רשת Globo. החל מיציאת האלבום, קבעה איווטי שסיבובי ההופעות שלה יחלו תמיד בעיר סלבדור.

בשנת 2001 הושק האלבום Festa, ששיר הנושא של האלבום הפך להמנון הנבחרת הברזילאית בכדורגל למונדיאל 2002.

איווטי הוזמנה להשתתף כזמרת אורחת באלבום של Roupa Nova, אחת המוצלחות בברזיל באותה תקופה, ובאותה שנה נפטרה גם אימה של איווטי.

2006-2008: DVD באצטדיון המרקנה
------------------------------

בשנת 2006 זכתה בפרס הזמרת הטובה ביותר של Band Folia, תוכנית טלוויזיה המסקרת את הקרנבלים בבאהיה וברסיפה.

כמו כן, זכתה גם בתואר Dodô e Osmar הנחשב לאוסקר הקרנבל (תואר בו זכתה 8 פעמים ברציפות).

בקרנבל בסלבדור של אותה השנה, ביצעה איווטי דואט עם הזמר בונו, סולן להקת U2, שהתפרסם בסאו פאולו באותה התקופה. ביוני סנגלו הייתה בפורטוגל שם לקחה חלק בפסטיבל "רוק בריו" שהתקיים בליסבון. באותו החודש הופיעה גם בגרמניה.

ב-16 בדצמבר, הקליטה הזמרת באצטדיון המראקנה את אלבום ההופעה השני שלה. להופעה הגיעו כ-50,000 צופים, והופיעו הזמרים הבאים: Samuel Rosa, Saulo Fernandes (Banda Eva), Durval Lelys (Asa de Águia), MC Buchecha e o Alejandro Sanz.

הדיסק הושק במרץ 2007 עם מכירות של 120 אלף עותקים ביום ההשקה. בתוך חודש ה-CD וה-DVD ביחד נמכרו ב-220 אלף עותקים; נכון להיום, מדובר ב-DVD הכי נמכר בברזיל, עם למעלה ממיליון עותקים.

ב-2008 הופיעה הזמרת במופע הפתיחה של פסטיבל "רוק בריו" שהתקיים בליסבון בפעם השלישית, והופיעה גם במופע הפתיחה של הפסטיבל שהתקיים במדריד בפעם הראשונה. באותה השנה הוציאה את אלבום הילדים "Veveta e Saulinho" ביחד עם סולן להקת בנדה אווה, סאולו פרננדס.

2008-2009: תקופת ההריון ודיסק חדש Pode Entrar
---------------------------------------------

ביוני 2009, בעודה בהריון, השיקה הזמרת את הדיסק העשירי שלה, Pode Entrar. הדיסק הוקלט בביתה. הדיסק הציג את הזמרת בצורה יותר אינטימית. הדיסק הושק גם בגרסת ה-DVD שלו עם הופעות מיוחדות של זמרים אורחים וביניהם מריה בטניה, קרליניוס בראון, לולו סנטוס ועוד.

במקביל לקריירת השירה, הזמרת יצאה בשיתוף פעולה עם רשת החנויות Riachuelo השיקה ליין בגדים עם הלוגו שלה.

איווטי הייתה הזמרת שמכרה הכי הרבה קלטות DVD בברזיל בשנת 2007. השיר "Berimbau Metalizado" היה הראשון שקיבל הכרה כסינגל זהב עם 50 אלף הורדות.

2010 עד ההווה: הופעה חיה בניו יורק וקריירה בינלאומית
----------------------------------------------------

לקראת הופעתה הגדולה בארצות הברית בסוף 2010 סנגלו רצתה שהמפגש עם הצפון אמריקאים יהיה מוצלח עבור שני הצדדים. סנגלו גם ציינה שההופעה אמורה לפתוח את הדלת לקריירה הבינלאומית שלה, ושבספטמבר 2010 היא תקליט דיסק DVD חדש בניו יורק. לצורך ההופעה לקחה הזמרת שיעורים באנגלית בשבילה ובשביל להקתה.

ב-8 ביולי, 58 ימים לפני ההופעה הודיעה הזמרת שהכרטיסים להופעה במדיסון סקוור גרדן כבר אזלו. ההופעה התקיימה ב-4 בספטמבר, ואלבום ההופעה בניו יורק הושק ב-7 בדצמבר על ידי Universal Music. באלבום השתתפו מספר זמרי אורח: חואנס, סאו ג'ורג'י, דייגו טורס ונלי פורטדו.

באותו השבוע הזמרת אישרה גם את השמועות בדבר חתונתה, ומסרה שהתחתנה בסתר עם דניאל קאדי, תזונאי שהוא גם אבי בנה, מרסלו, אחרי קשר של שנתיים.

בשנת 2016 הוציאה ביחד עם קאלום סקוט סינגל חדש כשיר הנושא הרשמי של המשחקים הפאראלימפיים בריו דה ז'ניירו (2016).

הורות
-----

ב2 באוקטובר, 2009 איווטי ובן זוגה, כיום בעלה, התזונאי דניאל קאדי, הביאו לעולם את בנם מרסלו. בנם נולד בסלבדור שבבאהיה. מאז הלידה מתגורר הזוג בדירתה של איווטי בסלבדור.

דיסקוגרפיה
----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | אלבומים שהוקלטו באולפן

| אלבום | שנה | הוכר כ | מכירות |
| --- | --- | --- | --- |
| *Ivete Sangalo* | 1999 | *פלטינה* | 400.000 |
| *Beat Beleza* | 2000 | *זהב* | 240.000 |
| *Festa* | 2001 | *פלטינה 2* | *500.000* |
| *Clube Carnavalesco Inocentes em Progresso* | 2003 | *זהב* | 200.000 |
| *As Super Novas* | 2005 | *יהלום* | 1.000.000 |
| *Veveta e Saulinho - A Casa Amarela* | 2008 | *זהב* | 50.000 |
| *Pode Entrar: Multishow Registro* | 2009 | *פלטינה 3* | 520.000 |

אלבומים שהוקלטו מהופעות חיות

| אלבום | שנה | הוכר כ | מכירות |
| --- | --- | --- | --- |
| *MTV Ao Vivo: Ivete Sangalo na Fonte Nova* | 2004 | *יהלום* | 1.200.000 |
| *Multishow ao Vivo: Ivete Sangalo no Maracanã* | 2007 | פלטינה 3 | 850.000 |
| *Multishow ao Vivo: Ivete Sangalo no Madison Square Garden* | 2010 | *יהלום 2* | 650.000 |

אוספים

| אלבום | שנה | הוכר כ | מכירות |
| --- | --- | --- | --- |
| *Se Eu Não Te Amasse Tanto Assim* | 2002 | *זהב* | 100.000 |
| *A Arte de Ivete Sangalo* | 2005 | - | 20.000 |
| *Novo Millennium - Ivete Sangalo* | 2005 | - | 50.000 |
| *O melhor de Ivete Sangalo* | 2006 | - | 40.000 |
| *Perfil - Ivete Sangalo* | 2008 | *פלטינה* | 150.000 |
| *Sem Limite* | 2008 | - | 35.000 |
| *Duetos* | 2010 | *זהב* | 70.000 |

DVD

| DVD | שנה | הוכר כ | מכירות |
| --- | --- | --- | --- |
| *MTV Ao Vivo: Ivete Sangalo* | 2004 | *יהלום 5* | 1.400.000 |
| *Multishow ao Vivo: Ivete no Maracanã* | 2007 | *יהלום 2* | 1.000.000 |
| *Pode Entrar: Multishow Registro* | 2009 | *פלטינה* | 200.000 |
| *Duetos* | 2010 | *זהב* | 50.000 |
| *Multishow ao Vivo: Ivete Sangalo no Madison Square Garden* | 2010 | *יהלום 2* | 620.000 |

קישורים חיצוניים
ויקישיתוף מדיה וקבצים בנושא **איווטי סנגלו** בוויקישיתוף
* אתר האינטרנט הרשמי של איווטי סנגלו
* איווטי סנגלו, ברשת החברתית פייסבוק
* איווטי סנגלו, ברשת החברתית אקס (טוויטר)
* איווטי סנגלו, ברשת החברתית אינסטגרם
* איווטי סנגלו, ברשת החברתית טיקטוק
* איווטי סנגלו, סרטונים בערוץ היוטיוב
* איווטי סנגלו, במסד הנתונים הקולנועיים IMDb (באנגלית)
* איווטי סנגלו, באתר אייטונס (באנגלית)
* איווטי סנגלו, באתר ספוטיפיי
* איווטי סנגלו, באתר Last.fm (באנגלית)
* איווטי סנגלו, באתר MusicBrainz (באנגלית)
* איווטי סנגלו, באתר דיזר
* איווטי סנגלו, באתר Yandex.Music (ברוסית)
* איווטי סנגלו, באתר Discogs (באנגלית)
* איווטי סנגלו, באתר Songkick (באנגלית)
* איווטי סנגלו, באתר Genius
* איווטי סנגלו, באתר בילבורד (באנגלית)
* איווטי סנגלו, באתר טיידל (באנגלית)

הערות שוליים

1. ↑  "Ivete Sangalo lança "Transformar", música inédita com Calum Scott para as "Paralimpíadas Rio 2016"". *Pure Break*. נבדק ב-19 בספטמבר 2016. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007347371005171
* BnF: cb15104702m (data)
* GND: 13245081X
* ISNI: 0000 0000 2281 6538
* LCCN: no2005068097
* MusicBrainz: d553e89c-3c2a-4f10-9ce1-9eaa74de0129
* VIAF: 33159715
* WorldCat: lccn-no2005068097

 |



 |